

Declarație oficială Ian Pearson

Președintele Ford România

Directorul fabricii Ford Craiova

Bună ziua tuturor și bine ați venit la Ford Craiova.

Vreau să mulțumesc domnului Prim-Ministru, domnului ambasador al Statelor Unite, domnilor miniștri și celorlalți distinși invitați pentru vizita de astăzi.

Echipa mea și cu mine suntem întotdeauna foarte mândri să arătăm vizitatorilor uzina noastră.

Totuși, anul acesta este unul deosebit, fiind pentru prima dată când fabricăm două vehicule în același timp în cadrul facilității noastre de producție de la Craiova, și anume Ford EcoSport și noul Ford Puma. În plus, la uzina noastră de motoare, am introdus anul trecut în producție versiunea Mild- Hybrid a mult-premiatului motor de 1.0 litri EcoBoost.

Domnul Prim-Ministru a avut șansa de a conduce noul Ford Puma și poate va dori să împartașească cu voi impresiile dumnealui despre această experiență!

Suntem foarte încântați să vedem că noul Ford Puma este deja livrat catre dealerii noștri europeni, cu atât mai mult cu cât aceștia se află în pragul lansării comerciale a acestui model.

Feedback-ul pe care l-am primit de la primii noștri clienți și de la unii reprezentanți ai mass-mediei auto care au avut șansa de a conduce noul Puma, este fantastic.

De altfel, prestigioasa publicație din Marea Britanie - What Car? - a desemnat modelul nostru Puma drept „Mașina Anului” și așteptăm, desigur, votul competiției Masina Anului în Europa, acolo unde modelul Puma s-a calificat în finala. Ținem pumnii strânși!

Ford Puma, construit exclusiv la Craiova, a obținut punctajul maxim de 5 stele în cadrul testelor de siguranță Euro NCAP și este prima mașină produsă în România cu tehnologie hibridă integrată.

Ford Craiova nu doar produce vehicule excelente, ci și mult-premiatul motor EcoBoost de 1,0 litri pe care îl livrăm în prezent la fabricile noastre de asamblare a vehiculelor din Europa și Asia.

Așadar, un start extraordinar către un viitor nou și interesant!

Aș dori acum să-l invit pe domnul Prim-Ministru Orban și apoi pe Vicepreședintele pentru Afaceri Guvernamentale al Ford Europa, Andrew McCall, și pe domnul Zuckerman, Ambasador al Statelor Unite, să ne adreseze câteva cuvinte.

Vă mulțumesc.